open-index/open-wikipedia-markdown huggingface dataset:
Remember Me

**Remember Me** – veiksmo-nuotykių, muštynių (*[[beat 'em up]]*) žanro, kiberpanko tematikos kompiuterinis žaidimas, kurį sukūrė Prancūzijos įmonė „Dontnod Entertainment“. 2013 m. birželį žaidimą Microsoft Windows, PlayStation 3 ir Xbox 360 platformoms išleido „Capcom“.

## Apžvalga
„Remember Me“ pasižymi laipiojimo (*[[platformer|platforming]]*), tyrinėjimo ir artimos kovos savybėmis. Žaidimas turi unikalią „atminties atkūrimo/perkūrimo“ mechaniką, t. y. galima įsibrauti į kito asmens atmintį ir jį manipuliuoti. Žaidėjai tai atlieka peržiūrėdami atmintyje saugomą vaizdo medžiagą ir pakeisdami tam tikras detales, kad asmuo atsimintų kitokias tam tikro įvykio pasekmes. Kita svarbi žaidimo mechanika yra asmens atminties pasisavinimas naudojant tam tikrus prieities taškus, vadinamus *Remembranes*, tam, kad peržiūrėti atmintyje saugomą vaizdo medžiagą gyvai: to dažniausiai prireikia norint įveikti žaidime pasitaikančias kliūtis ar išvengti žaidėjo tykančio pavojaus.

Kalbant apie kovos mechaniką, žaidėjas gali susikurti savitą kovos judesių kombinaciją. Judesiai (*pressens*) skirstomi į keturias šakas: *regen* (gyvybių atstatyno), *power* (žalos), *chain* (ankstesnių judesių duplikavimo ir dvigubinimo) ir *cooldown* (*S-Pressen* energijos atstatymo). Ypatingi judesiai, *S-Pressens*, atrakinami žaidimo eigoje; jie suteikia įvairių sugebėjimų, kaip, pvz., didesnį greitį ir stipresnius smūgius, ar leidžia priešiškus robotus paversti sąjungininkais bei priversti juos susinaikinti. Žaidėjas taip pat gali pasinaudoti šovinius šaudančiais ginklais, kaip kad *Spammer* ir *Junk bolt*.

## Siužetas

Žaidimo veiksmas vyksta 2084 metais, futuristinėje Paryžiaus versijoje, vadinamoje Neo-Paryžiumi. „Memorize“ korporacija išrado naują smegenų implantą, vadinamą *Sensen*, kuris maždaug 99 % gyventojų suteikia galimybe talpinti ir dalintis savo prisiminimais tinkle bei ištrinti liūdnus ar nemalonius prisiminimus. Tai „Memorize“ suteikia neaprėpiamo masto kontrolę ir leidžia kontroliuoti žmoniją. To pasekoje susikuria nedidelė maištininkų grupuotė, pasivadinusi *Errorists*, kurie siekia nuversti „Memorize“ korporaciją. *Sensen* išradimas sukėlė ir neigiamų pasekmių: atsirado padarai, vadinami *Leapers*; tai nuo atminties priklausomi žmonės, kurie prisisunkė per daug kitų žmonių prisiminimų ir jų *Sensen* degradavo, o jie mutavo į nežmoniškas formas ir dabar gyvena Neo Paryžiaus nutekamuosiuose vamzdžiuose.

*Errorists* narė yra ir pagrindinė veikėja, vardu Nilin, vadinamoji *atminties medžiotoja*, kurios beveik visi prisiminimai buvo ištrinti. Ji ne tik siekia nuversti korporaciją, bet taip pat ir susigrąžinti prarastą atmintį.

## Atsiliepimai
„Remember Me“ iš kritikų sulaukė teigiamų įvertinimų. Tinklalapiai GameRankings ir Metacritic atitinkamai žaidimui skyrė 73,50 % ir 73/100 (PlayStation 3), 69,50 % ir 70/100 (Xbox 360) bei 68,07 % ir 69/100 (AK) balus. Kritikai bendrai gyrė žaidimo pasaulio dizainą, gerai išplėtotą istoriją ir atminties perrašymo atkarpas, kritikos sulaukė kiti istorijos aspektai, prasta laipiojimo sistema ir ribota tyrinėjimo erdvė bei šabloniška kovos sistema.

## Išnašos

## Nuorodos
* Oficiali svetainė
Matt LeBlanc

**Matt LeBlanc** (g. 1967 m. liepos 25 d. Niutone, Masačusetse, Jungtinėse Valstijose) – amerikiečių aktorius ir prodiuseris.

Geriausiai žinomas iš NBC televizijos serialo „Friends“, kuriame aktorius atliko Joey Tribbiani vaidmenį. Vaidmuo komedijoje Matt LeBlanc pelnė pasaulinę šlovę. Aktorius buvo nominuotas trims „Emmy“ ir dviem „Auksinio gaublio“ apdovanojimams. Pasibaigus dešimtmetį rodytai situacijų komedijai „Friends“, Matt LeBlanc buvo pasiūlytas pagrindinis vaidmuo serialo pratęsime „Joey“. Serialas nebuvo sėkmingas, jo transliacija buvo nutraukta net nepasibaigus antram sezonui. 2004 m. aktorius už vaidybą pirmame sezone buvo nominuotas „Auksiniam gaubliui“.

2011 m. Matt LeBlanc pradėjo vaidinti savotišką savęs versiją BBC/Showtime televizijos seriale „Episodes“. Komedija yra apie vieno išgalvoto britų serialo perkūrimą, skirtą amerikiečių auditorijai. 2011 m. aktorius buvo nominuotas „Emmy“ apdovanojimui, o 2012 m. Matt LeBlanc laimėjo „Auksinį gaublį“ (prieš tai apdovanojimui nominuotas buvo tris kartus). 2013 m. aktorius pastarajam apdovanojimui buvo nominuotas penktą kartą.

2003 m. aktorius vedė Melissa McKnight, po metų su ja susilaukė dukros Marinos. 2006 m. pora išsiskyrė.

## Filmografija

### Kinas

### Televizija
Sisianas

**Sisianas** () – miestas pietryčių Armėnijoje, Siuniko srityje, prie Vorotano upės, 98 km į šiaurės rytus nuo Nachičevanės. Netoli miesto praeina Jerevano–Megrio plentas. Elektros technikos, maisto pramonė. Šalia miesto yra bronzos amžiaus observatorija ir nekropolis Zorac Kareras, taip pat Šakio krioklys. Mieste yra 691 m. statyta bažnyčia.

## Istorija

Sisianas rašytiniuose šaltiniuose minimas nuo VIII a. pr. m. e. kaip ***Sisakanas*** arba ***Siuni***. Turkų valdymo metais vadintas ***Karakilisu*** (), nuo 1935 m. iki 1940 m. – ***Sisavanu***. Miesto statusas suteiktas 1974 m.

## Sportas
* Miesto centrinis stadionas.
* Mieste yra vaikų ir jaunimo sporto mokykla, kurioje užsiimama: futbolu, rankiniu, tinkliniu, šachmatais, sambo, dziudo, boksu ir imtynėmis.

## Šaltiniai
Aragacotno sritis

**Aragacotno sritis** () – sritis šiaurės vakarų Armėnijoje, ribojasi su Turkija. Tai 5-a pagal dydį ir 9-a pagal gyventojų skaičių sritis šalyje. Administracinis centras – Aštarakas.

## Geografija
Srities paviršius kalnuotas, čia iškilęs Armėnijos kalnyno masyvas su aukščiausiu kalnu šalyje – Aragacu (pagal jį ir pavadinta sritis – reiškia „Aragaco papėdė“). Vakariniu pakraščiu teka Arakso upė.

## Gyventojai
Absoliuti gyventojų dauguma yra armėnai, tačiau srityje gyvena ženkli jezidų bendruomenė.

## Paveldas
* Talino katedra (VI a.)
* Saghmosavanko vienuolynas (XIII a.)
* Mughnio Šv. Jurgio vienuolynas (XIV a.)
* Hovhanavanko vienuolynas (XIII a.)
* Amberdo tvirtovė ir Vahramašeno bažnyčia (VII a.)
* Armėnų raidyno parkas

## Administracinis suskirstymas
Sritis padalinta į 114 bendruomenių, iš kurių 3 yra miesto ir 111 kaimo.

Miestai:
* Aštarakas
* Aparanas
* Talinas

## Galerija

File:Saghmosavank.jpg|Saghmosavanko vienuolynas
File:Յովհաննավանք (մօտիկ tonemapped).JPG|Hovhanavanko vienuolynas
File:Amberd fortress and church 2009.jpg|Amberdo tvirtovė
File:Lernarap, m. Tsaghkasar.jpg|Lernaparo kaimas ir Caghkasaro kalnas
File:Aragat - Armenia (2928510881).jpg|Vaizdas Ria Tazoje
File:P8252523 Ashtarak.JPG|Aštarakas


## Šaltiniai
Lietuvos sveikatos mokslų universiteto gimnazija

**Lietuvos sveikatos mokslų universiteto gimnazija** arba **LSMU gimnazija** (**LSMUG**) – nevalstybinė dieninė, savarankiško mokymosi bendrojo lavinimo mokykla Kaune, Seredžiaus g. 4, vykdanti pagrindinio, vidurinio ir neformaliojo lavinimo programas. Įstaigos kodas 303013949.

## Istorija

Lietuvos sveikatos mokslų universiteto vidurinė mokykla juridiškai įsteigta 2013 m. kovo 6 d. Mokykla buvo atidaryta 2013 m. rugsėjo 1 d. Nuo 2015 m. rugpjūčio 3 d. patvirtinta mokyklos vidurinio ugdymo programos vykdymo akreditacija ir **Lietuvos sveikatos mokslų universiteto vidurinė mokykla** perorganizuota į **Lietuvos sveikatos mokslų universiteto gimnaziją**.

## Direktoriai
* 2013 m. Arūnas Bučnys

## Nuorodos
* Mokyklos svetainė
Kotaiko sritis

**Kotaiko sritis** () – sritis vidurio Armėnijoje. Tai 8-a pagal dydį ir 6-a pagal gyventojų skaičių sritis šalyje. Administracinis centras – Hrazdanas.

## Geografija

Sritis įsikūrusi Hrazdano upės tarpukalnių slėnyje. Rytuose iškilęs Gehamos kalnagūbris, teka Azato upė.

## Paveldas
* Jegvardo bažnyčia (XIV a.)
* Garni šventykla (I a.)
* Gegardo vienuolynas (IV a.)
* Kečariso vienuolynas (XI a.)
* Gerhavanko vienuolynas (VII a.)

## Administracinis suskirstymas

Sritis padalinta į 67 bendruomenių, iš kurių 7 yra miesto ir 60 kaimo.

Miestai:
* Abovianas
* Biurehavanas
* Čarencavanas
* Hrazdanas
* Nor Hačenas
* Cachkadzoras
* Jegvardas


File:Գեղարդ.jpg|Gegardo vienuolynas
File:Azat at Garni.jpg|Azato slėnis ties Garni
File:Armenia Garni side.jpg|Garni šventykla
File:Gharghavank3.JPG|Gerhavankas
File:Near Hankavan 1.JPG|Hankavano apylinkės


## Šaltiniai
Ghost in the Shell: S.A.C. 2nd GIG

**Ghost in the Shell: S.A.C. 2nd GIG** () – antras anime televizijos serialo „Ghost in the Shell: Stand Alone Complex“ sezonas, sukurtas Masamunės Širou manga motyvais. Scenarijų parašė ir režisavo Kendžis Kamijama (*Kenji Kamiyama*), veikėjų dizainą sukūrė Hadžimė Šimomura (*Hajime Shimomura*), garso takelį parašė Joko Kanno. „2nd GIG“ premjera Japonijoje įvyko 2004 m. sausio 1 d. televizijos „SKY PerfecTV!“ kanalu Perfect Choice.

Taip pat tęsinys buvo sukurtas ir trumpam komiškam serialui „Tachikomatic Days“ (タチコマな日々 *Tachikoma na Hibi*) apie mastančias ratuotas šarvuotąsias transporto priemones kaip ir pirmajame sezone.

Sezonas vėliau buvo adaptuotas į pilnametražį OVA, pavadinimu „Individual Eleven“, kuris pasirodė 2006 m. TV filmas „Ghost in the Shell: Stand Alone Complex Solid State Society“ buvo išleistas taip pat tais pačiais metais.

## Siužetas
Trečiojo ir Ketvirtojo pasaulinių karų metu apie trys milijonai azijiečių tapo pabėgėliais. Kaip pigi darbo jėga jie buvo priimti į Japoniją. Todėl jie buvo vadinami „pakviestais pabėgėliais“. Kai pokarinė Japonija ėmė atsigauti, „pakviestų pabėgėlių“ nedarbo lygis išaugo. Taip susiklostė aplinkybės, galinčios potencialiai sukelti konfliktą.

„S.A.C. 2nd GIG“ veiksmas vyksta praėjus dvejiems metams po įvykių pirmajame sezone. Seriale gana nuodugniai nagrinėjami politiniai ir socialiniai dviejų pasaulinių karų, kurie įvyko dar prieš seriale pasakojamus įvykius, padariniai. Taip pat pasakojama pagrindinė 9 skyriaus tiriamoji veikla, susijusi su teroristų grupuote, žinoma kaip *Individual Eleven* (Individualusis vienuoliktukas), kiti įvykiai, susiję su Vyriausybės žvalgybos agentūros Manipuliacijų padalinio viršininku Goda, ir kitos su pagrindine istorija mažai ar visai nesusijusios 9 skyriaus bylos.

## Išnašos
Lorio sritis

**Lorio sritis** () – sritis šiaurės Armėnijoje, ribojasi su Gruzija. Tai 3-a pagal dydį ir 4-a pagal gyventojų skaičių sritis šalyje. Administracinis centras – Vanadzoras.

## Geografija

Paviršius kalnuotas, jį užima Armėnijos kalnynas, išraižytas Pambako, Dzorageto, Debedo upių slėnių.

## Paveldas
* Achtalos vienuolynas (X a.)
* Sanahino vienuolynas (X a.)
* Achpato vienuolynas (X a.)
* Kobajiro vienuolynas (XI a.)
* Odzuno bažnyčia (V a.)
* Stepanavano dendroparkas

## Administracinis suskirstymas

Sritis padalinta į 113 bendruomenių, iš kurių 8 yra miesto ir 105 kaimo.

Miestai:
* Achtala
* Alaverdis
* Šamluhas
* Spitakas
* Stepanavanas
* Taširas
* Tumanianas
* Vanadzoras


File:Sanahin Monastery.jpg|Sanahino vienuolynas
File:Canyon Lori.jpg|Lorio kanjonas
File:Odzun church.jpg|Odzuno bažnyčia
File:General view of Hnevank.jpg|Hnevanko vienuolynas
File:Fioletovo1 (6 sept 2008).jpg|Fioletovo kaimas


## Šaltiniai
Ararato sritis

**Ararato sritis** () – sritis vakarų Armėnijoje, ribojasi su Turkija ir Azerbaidžanu (Nachičevanės AR). Tai 9-a pagal dydį ir 5-a pagal gyventojų skaičių sritis šalyje. Administracinis centras – Artašatas.

## Geografija

Srities įsikūrusi ties rytine Ararato kalno pašlaite, nuo jo atribota Arakso upe. Teritoriją užima daugiausia Ararato lyguma. Srities apsuptyje yra Azerbaidžanui priklausantis Karkio eksklavas.

## Paveldas
* Chor Virapo vienuolynas (VII a.)
* Senovinis Artašato miestas (II a. pr. m. e.)
* Senovinio Dvino miesto liekanos (IV a.)
* Chosrovo miško draustinis

## Administracinis suskirstymas

Sritis padalinta į 97 bendruomenių, iš kurių 4 yra miesto ir 93 kaimo.

Miestai:
* Araratas
* Artašatas
* Masisas
* Vedis


File:Khor Virap Monastery4.jpg|Chor Virapas ir Ararato kalnas
File:Artashat Apricot Garden3.jpg|Artašato abrikosų sodas
File:535 Paysage à Zangatakun sur la route en direction d'Erevan.JPG|Kraštovaizdis ties Zangatakunu
File:Station Yeraskh.JPG|Jerascho geležinkelio stotis


## Šaltiniai
Širako sritis

**Širako sritis** () – sritis šiaurės vakarų Armėnijoje, ribojasi su Gruzija ir Turkija. Tai 6-a pagal dydį ir 2-a pagal gyventojų skaičių sritis šalyje. Administracinis centras – Giumri.

## Geografija

Paviršius kalnuotas (Pambako kalnagūbris), išraižytas slėnių. Prasideda Achurjano, Pambako upės, telkšo antras pagal dydį šalyje Arpio ežeras.

## Paveldas
* Lmbatavanko vienuolynas ir Artiko bažnyčios (VII a.)
* Harčivanko vienuolynas (VIII a.)
* Marmašeno vienuolynas (X a.)
* Šilko kelio tilto per Achurjaną liekanos
* Haričo kanjonas

## Administracinis suskirstymas

Sritis padalinta į 119 bendruomenių, iš kurių 3 yra miesto ir 1116 kaimo.

Miestai:
* Artikas
* Giumri
* Maralikas


File:20110419 bridge Akhurian River East view Ani Turkey.jpg|Senovinio tilto per Achurjaną liekanos
File:Harichavank Rear.JPG|Harčivanko vienuolynas
File:Marmashen.jpg|Marmašeno vienuolynas ir apylinkės
File:Harich and gorge.JPG|Haričo kanjonas
File:Torosgyugh.jpg|Torosgjuho kaimas


## Šaltiniai
Mauritanijos demografija

Šiame straipsnyje pateikiami statistiniai duomenys apie **[[Mauritanija|Mauritanijos]] demografiją**.

**Gyventojų skaičius:** 3 437 610 (2013 m. apskaičiavimai)

**Struktūra pagal amžių:**
* *0–14 m.:* 39,8 % (686 596 vyrai ir 681 224 moterys)
* *15–24 m.:* 20 % (335 998 vyrai ir 351 367 moterys)
* *25–54 m.:* 32,2 % (512 045 vyrai ir 595 195 moterys)
* *55–64 m.:* 4,5 % (68 960 vyrų ir 84 303 moterys)
* *65 m. ir vyresni:* 3,5 % (51 736 vyrai ir 70 186 moterys) (2013 m. apsk.)

**Gyventojų amžiaus [[mediana]]:**
* *bendras:* 19,8 m.
* *vyrų:* 18,8 m.
* *moterų:* 20,7 m. (2013 m. apsk.)

**Metinis populiacijos prieaugis:** 2,29 % (2013 m. apsk.)

**[[Gimstamumas]]:** 32,31 gimimų/1000 gyv. per metus (2013 m. apsk.)

**[[Mirtingumas]]:** 8,5 mirčių/1000 gyv. per metus (2013 m. apsk.)

**[[Migracijos indeksas]]:** –0,87 migrantų/1000 gyv. per metus (2013 m. apsk.)

**[[Urbanizacija]]:**
* *mieste gyvenančių žmonių skaičius:* 41 % (2010 apsk.)
* *mieste gyvenančių žmonių procento metinis kitimas:* 2,9 % (2010–15 m. apsk.)

**Lyčių pasiskirstymas:**
* *gimimo metu:* 1,03 vyro vienai moteriai
* *0–14:* 1,01 vyro vienai moteriai
* *15–24:* 0,96 vyro vienai moteriai
* *25–54:* 0,86 vyro vienai moteriai
* *55–64:* 0,82 vyro vienai moteriai
* *65 metų ir vyresniems:* 0,74 vyro vienai moteriai
* *visai populiacijai:* 0,93 vyro vienai moteriai (2013 m. apsk.)

**Kūdikių [[mirtingumas]]:**
* *bendra:* 57,48 mirčių/1000 gimimų
* *vyrų:* 62,51 mirčių/1000 gimimų
* *moterų:* 52,3 mirčių/1000 gimimų (2013 m. apsk.)

**[[Vidutinė gyvenimo trukmė]]:**
* *bendra:* 61,91 m.
* *vyrų:* 59,65 m.
* *moterų:* 64,23 m. (2013 m. apsk.)

**[[AIDS]]/[[ŽIV]]:**
* *paplitimas tarp suaugusiųjų:* 0,7 %
* *bendras skaičius:* 14 000
* *mirčių skaičius:* <1000 (2009 m. apsk.)

**15 m. ir vyresnių gyventojų [[raštingumas]]:**
* *bendras:* 58 %
* *vyrų:* 64,9 %
* *moterų:* 51,2 % (2010 m. apsk.)

**[[Rasė|Rasių]] pasiskirstymas:**
* *maurai/juodaodžiai:* 40 %
* *maurai:* 30 %
* *juodaodžiai:* 30 %

**[[Religija|Religijos]]:**
* *musulmonai (islamas – oficiali šalies religija):* 100 %

## Šaltiniai

* Mauritanija CŽV pasaulio faktų knygoje (anglų kalba)
ISO 3166-2:AM

**ISO 3166-2:AM** – Tarptautinės standartizacijos organizacijos nustatyto standarto ISO 3166-2 pokodis, kuris taikomas Armėnijai nusakyti administracinius vienetus. 

Šiuo metu Armėnijai ISO 3166-2 kodai yra nustatyti 10 sričių ir 1 miestui.

Kiekvienas kodas yra sudarytas iš dviejų dalių, atskirtas brūkšnio. Kodo pradžia yra AM – ISO 3166-1 Alfa-2 kodas. Antra dalis yra dvi raidės.

## Kodai

## Nuorodos
* ISO 3166-2, visų šalių regionų kodų lentelė.
* ISO 3166-1, šalių kodų lentelė.
Armaviro sritis

**Armaviro sritis** () – sritis vakarų Armėnijoje, ribojasi su Turkija. Tai 10-a pagal dydį ir 3-a pagal gyventojų skaičių sritis šalyje. Administracinis centras – Armaviras.

## Geografija

Sritis įsikūrusi į šiaurės rytus nuo Ararato kalno, daugiausia Ararato lygumoje. Srities riba teka Arakso ir Achurjano upės.

## Paveldas
* Senovinis Vaharšapato miestas: Ečmiadzino katedra, Zvartnoco katedra, Šv. Gajano bažnyčia, Ečmiadzino Šventasis Sostas ir kt.
* Mecamoro archeologinė vietovė (V tūkstantmetis pr. m. e.)

## Administracinis suskirstymas

Sritis padalinta į 97 bendruomenių, iš kurių 3 yra miesto ir 94 kaimo.

Miestai:
* Armaviras
* Mecamoras
* Vaharšapatas


File:Metsamor site.jpg|Mecamoro archeologinė vietovė
File:Etchmiadzin cathedral.jpg|Ečmiadzino katedra
File:Ayghr lake.jpg|Aigrličo ežeras
File:Arteni Volcano.jpg|Artenio ugnikalnis
File:Araks-village.jpg|Arakso kaimas


## Šaltiniai
Čaitanja Mahaprabhu

**Čaitanja Mahaprabhu** (; 1486–1534 m.) – XVI amžiaus religinis reformatorius rytų Indijoje – ypatingai šiandieniniame Bangladeše ir Vakarų Bengalijos, Biharo, Džharkhando, Manipuro, Asamo ir Orisos valstijose.

Gaudija vaišnavai garbina Čaitanją Mahaprabhu kaip Krišnos pilną inkarnaciją.

Čaitanja Mahaprabhu išpopuliarino vaišnavų bhakti jogos mokyklą, kurios filosofija rėmėsi Bhagavata Purana ir Bhagavad Gita.

Čaitanja Mahaprabhu ypatingai garbino Krišnos formas, išpopuliarino Harė Krišna mantros giedojimą. ir sukūrė Siksastaka (aštuonias pasišventimo maldas) sankrito kalboje.

Čaitanjos Mahaprabhu pasekėjai, vadinami gaudija vaišnavais, laikė jį Krišnos avataru Radharani nuotaikoje, kuri buvo išpranašauta paskutiniuose Bhagavata Purana skyriuose.

Šri Čaitanjos Mahaprabhu gyvenimas yra aprašytas *Caitanya Caritamrta* šventraštyje, kuriame yra teigiama kad Čaitanja Mahaprabhu savo regėjimuose bendraudavo su Krišna ir patirdavo visus ''ekstatinės meilės Krišnai'' požymius.

## Šaltiniai
Civilization V

**Civilization V** – ėjimais paremtas „Civilization“ serijos strateginis kompiuterinis žaidimas, išleistas 2010 m. rugsėjo mėnesį. Jį sukūrė „Firaxis Games“ studija.

Žaidime žaidėjas valdo pasirinktą civilizaciją nuo priešistorinių iki dabartinių laikų ir stengiasi pasiekti pergalę, paremtą tyrimais, plėtimusi, diplomatija, ekonomija, karyba ir kosmoso tyrimais.

2012 m. birželį buvo išleistas pirmasis žaidimo papildymas „Civilization V: Gods & Kings“. Jame buvo 9 naujos civilizacijos, religijos, šnipinėjimo bei kiti papildymai.

2013 m. kovo 15 d. buvo paskelbta trečiojo papildymo išleidimo data („Civilization V: Brave New World“) – liepos 9 d. Jame pasirodė tarptautiniai mainai, pasaulio kongresas, turizmas, didieji darbai, naujos 9 civilizacijos ir papildomi 8 pasaulio stebuklai.

## Šaltiniai
Bomberis

**Bomberis** – 1982 m. sukurta italų veiksmo komedija, kurioje pagrindinį vaidmenį atliko Badas Spenceris. 1985 m. šis filmas buvo populiariausia juosta Vengrijoje, kur pagal bilietų pardavimus aplenkė Styveno Spylbergo 1975 m. filmą „Nasrai“ ir „Badis keliauja į Vakarus“, kuriame taip pat vaidino Badas Spenceris.

## Pagrindiniai aktoriai
: *Aktorius – vaidmuo*
* Bud Spencer – Badas Graciano / Bomberis
* Jerry Cala – Džeris
* Stefano Mingardo – Džordijo Dezideri
* Kallie Knoetze – Rosko Danas
* Angela Campanella - Lauretta

## Turinys

Prieš daug metų Badas, pravarde Bomberis, pralaimėjo nesąžiningą bokso dvikovą Rosko Danui ir, nesiekęs revanšo, pasitraukė iš sporto. Dabar jiedu vėl susitinka: Badas – darbo netekęs jūreivis, o Rosko – JAV armijos karininkas, su savo daliniu dislokuotas Italijoje ir mokantis bokso kareivius.

Badas susipažįsta su nevykėliu bokso treneriu Džeriu, kurio mokiniai rengiasi kovai su Rosko kareiviais ir kalbina Bomberį tapti treneriu. Šis pradžioje atsisako, tačiau muštynių bare metu pamato perspektyvų jaunuolį Džodžiją ir persigalvoja.

Bokso dvikovoje Džordijas nugali Rosko karį ir šie kerštaudami sudegina Džerio mokyklą. Rosko visaip stengiasi pervilioti gabų boksininką pas save, o prieš sekančią dvikovą, padedamas vietinių nusikaltėlių, jį paperka. Džordžijas pralaimi, tačiau užsidirba pinigų. Nusivylęs Badas su juo susipyksta ir Džordžijas, metęs boksą, tampa reketininku.

Matydamas tokį mokinio nuopuolį, Badas stengiasi atvesti jį į teisingą kelią. Galiausiai Džordijas persigalvoja ir meta iššūkį ringe pačiam Roskui.

Pirmasis dvikovos raundas sukelia Badui įtarimų, kad dvikova vėl vyksta nesąžiningai. Supratęs, kad prieš kovą nusikaltėliai Džordžijui, kaip kažkada ir jam, sulaužė ranką, Bomberis pats eina į ringą išsiaiškinti santykių su Rosku.

## Šaltiniai
Daktaras Vestas

**Daktaras Vestas** – 2 dalių komiškas vesternas, kurį režisavo ir pagrindinį vaidmenį atliko Terensas Hilas. Vieni iš juostos scenarijaus autorių yra jo sūnus Jess Hill ir režisieriaus Enzo Barboni sūnus Marco, kurio tėvo filmuose Terensas Hilas vaidino praėjusio amžiaus aštuntajame dešimtmetyje.

Filmas yra padalintas į 2 dalis. Antroji išleista atskiru filmu Šaulys.

## Pagrindiniai aktoriai
: *Aktorius – vaidmuo*
* Terence Hill – Minesota Vestas / daktaras Vestas
* Clare Carey – Denisė Stark 
* Paul Sorvino – šerifas Rojus Beishartas 
* Boots Southerland – Natanas Mičelas
* Adam Taylor – Viktoras Beikeris
* Alessio Di Clemente – Harvis
* Gisella Marengo

## Turinys

Prieš daug metų Vestas atvyko iš Europos į Bostoną, kur tapo sėkmingu chirurgu, tačiau vienos operacijos metu, jam būnant neblaiviam, miršta meksikiečių kilmės pacientė, palikdama 3 metų mergaitę Estrelą. Po šio įvykio jis metė gerti ir nustojo vertis gydytojo praktika.

Praėjo 9 metai. Dabar Vestas – profesionalus pokerio lošėjas, keliaujantis po Laukinius Vakarus, o laimėtus pinigus siunčiantis į Bostoną, kur išlaiko Estrelą, besimokančią privačioje mokykloje.

Santa Fė miestelyje plėšikai apvagia paštą ir pavagia Vesto siustus pinigus. Šis, sekdamas jų pėdomis, atsiduria nedideliame miestelyje, kur sėda prie stalo žaisti pokerio su Harviu, vietinio žemvaldžio parankiniu. Apkaltintas sukčiavimu, Vestas suimamas ir atsiduria kalėjime, kur netrukus susidraugauja su šerifu, taip pat buvusiu lošėju.

Neradęs nusikaltimo, šerifas paleidžia Vestą ir liepia Harviui grąžinti šiam laimėjimą. Vestas vėl vyksta į Santa Fė persiusti pinigus, tačiau pastebi, kad šie jau buvo jo pažymėti. Įtardamas, kad Harvis yra plėšikas, Vestas grįžta į miestelį, kur su šerifu nutaria surinkti įrodymus.

Tuo metu miestelyje auga įtampa tarp dviejų žemvaldžių. Norėdamas išvengti kraujo praliejimo, šerifas nurodo surengti varžybas – kumštynes – iš kiekvienos šeimos išrenkant po 3 atstovus.

Varžybų metu šerifas gauna įrodymų, kad Harvis yra ieškomas kituose miestuose, tačiau, mėginant suimti, šis sužeidžia berniuką.

Kad išgelbėti šio gyvybę, Vestas yra priverstas atlikti operaciją.
Dičkis Afrikoje

**Dičkis Afrikoje** ()  – trečioji veiksmo komedija apie inspektorių Rizo, pravarde Dičkis, kurį vaidina aktorius Badas Spenceris.

Šį kartą filmo veiksmas vyksta PAR, kur inspektorius keliauja tirti savo kolegos nužudymo.

1979 m. juosta laimėjo vieną „Golden Screen“ apdovanojimą.

## Pagrindiniai aktoriai
: *Aktorius – vaidmuo*
* Bud Spencer – inspektorius „Dičkis“ Rizo
* Enzo Cannavale – Kaputo  
* Werner Pochath – Spiros  
* Joe Stewardson – Kleinas Smoletas
Tavušo sritis

**Tavušo sritis** () – sritis šiaurės rytų Armėnijoje, ribojasi su Gruzija ir Azerbaidžanu. Tai 4-a pagal dydį ir 10-a pagal gyventojų skaičių sritis šalyje. Administracinis centras – Idževanas.

## Geografija
Srities paviršius kalnuotas (Mažasis Kaukazas), vidutiniškai 800–1000 m aukščio. Čia prasideda nemažai upių (Agstevas, Getikas), telkšo Parzo ežeras. Teritorija miškinga, vertingiausi miškai saugomi Diližano nacionaliniame parke.

## Paveldas
* Haharcino vienuolynas (XIII a.)
* Gošavanko vienuolynas (XIII a.)
* Diližano nacionalinis parkas
* Diližano senamiestis (XIII a.)

## Administracinis suskirstymas

Sritis padalinta į 62 bendruomenes, iš kurių 5 yra miesto ir 57 kaimo.

Miestai:
* Airumas
* Berdas
* Diližanas
* Idževanas
* Nojemberianas

## Sportas
Futbolas yra populiarus Tavušo srityje. Armėnijos aukščiausioje futbolo lygoje žaidė Impuls Diliǰan ir FC Bentonit futbolo klubai, nors ir vėliau buvo priversti nutraukti savo veiklą dėl finansinių sunkumų.

Diližano miesto stadionas ir Arnaro stadionas – dvi didžiausios sporto arenos regione. 2008 m. Arnaro stadione vyko Armėnijos futbolo taurės finalinės rungtynės, kuriose Jerevano „Ararat“ iškovojo titulą įveikdamas FC Urartu.

## Galerija

File:Noyemberyan Ноемберян.jpg|Nojemberiano apylinkės
File:Goshavank View.JPG|Gošavanko vienuolynas
File:Dilijanstreet.jpg|Diližano senamiestis
File:Road Tavush.jpg|Kelias tarp Idževano ir Diližano
File:Tavush fortress.jpg|Tavušo tvirtovė netoli Berdo
File:Parz lich Парз лич.jpg|Parzo ežeras


## Šaltiniai
Gegarkuniko sritis

**Gegarkuniko sritis** () – sritis rytų Armėnijoje, ribojasi su Azerbaidžanu. Tai 1-a pagal dydį ir 7-a pagal gyventojų skaičių sritis šalyje. Administracinis centras – Gavaras.

## Geografija

Srities paviršius kalnuotas, driekiasi Gegamos kalnagūbris. Gegarkuniko teritorijoje yra didžiausias ežeras Kaukaze – Sevanas (saugomas Sevano nacionaliniame parke). Yra ir keletas mažesnių ežerų. Teka Hrazdano, Gavarageto, Masriko upės. Kalnuose yra miškų, kadagynų.

Sričiai *de facto* priklauso Arcvašeno eksklavas Azerbaidžane, bet buvo šios valstybės okupuotas per Karabacho karą.

## Paveldas

* Sevano nacionalinis parkas
* Sevanavanko vienuolynas (IX a.)
* Hairavanko vienuolynas (IX a.)
* Noratuso kapinės (X a.)

## Administracinis suskirstymas

Sritis padalinta į 92 bendruomenes, iš kurių 5 yra miesto ir 87 kaimo.

Miestai:
* Čambarakas
* Gavaras
* Martunis
* Sevanas
* Vardenisas


File:Lake Sevan.jpg|Sevano ežeras
File:Sevanavanq5.jpg|Sevanavanko vienuolynas
File:NoraduzKhachkars.JPG|Noratuso kapinės
File:Heading down from the Selim Pass (5128503778).jpg|Selimo perėja
File:Shorzha.jpg|Šoržos kaimas prie Sevano


## Šaltiniai
Siuniko sritis

**Siuniko sritis** () – sritis pietų Armėnijoje, Siuniko regione, ribojasi su Azerbaidžanu (Nachičevanės AR ir Kalnų Karabachu) bei Iranu. Tai 2-a pagal dydį ir 8-a pagal gyventojų skaičių sritis šalyje. Administracinis centras – Kapanas.

## Geografija

Srities paviršius kalnuotas, driekiasi Zangezūro kalnagūbris. Kalnuose yra krioklių (Šakio krioklys ir kt.). Svarbiausios upės – Araksas, Vorotanas, Vochčis.

## Paveldas

* Zorac Kareras (5 tūkst. pr. m. e.)
* Tatevo vienuolynas (VIII a.)
* Vorotnavanko vienuolynas
* Goriso senamiestis
* Chndzoresko urvai

## Administracinis suskirstymas

Sritis padalinta į 109 bendruomenes, iš kurių 7 yra miesto ir 102 kaimo.

Miestai:
* Agarakas
* Dastakertas
* Gorisas
* Kadžaranas
* Kapanas
* Megris
* Sisianas


File:Tatev Monastery closeup.jpg|Tatevo vienuolynas
File:Zorats Karer 2008, standing stones with hole.jpg|Zorac Kareras
File:Kapan Goris.jpg|Goriso-Kapano kelias
File:457 Le site troglodytique de Khendzoresk vue d'ensemble (près du Nagorny-Karabakh).JPG|Chndzoresko apylinkės
File:Agarak town Armenia.jpg|Agarakas


## Šaltiniai
Vajoc Dzoro sritis

**Vajoc Dzoro sritis** () – sritis pietų Armėnijoje, ribojasi su Azerbaidžanu (Nachičevanės AR ir Kalnų Karabachu). Tai 7-a pagal dydį ir 11-a pagal gyventojų skaičių sritis šalyje. Administracinis centras – Jehegnadzoras.

## Geografija

Srities paviršius kalnuotas, driekiasi Zangezūro kalnagūbris. Svarbiausios upės – Arpa, Vorotanas.

## Paveldas

* Arenio bažnyčia (XIV a.)
* Arenio urvai ir seniausia pasaulio vyninė (4 tūkst. pr. m. e.)
* Noravanko vienuolynas (XIII a.)
* Selimo karavansarajus (XIV a.)
* Smbataberdo tvirtovė (V a.)
* Ertidžo fortas (XIII a.)
* Cachackaro vienuolynas (XI a.)

## Administracinis suskirstymas

Sritis padalinta į 44 savivaldybes, iš kurių 3 yra miesto ir 41 kaimo.

Miestai:
* Džermukas
* Jegegnadzoras
* Vaikas


Noravanq4.jpg|Noravanko vienuolynas
Orbelian's Caravanserai, Armenia.jpg|Selimo karavansarajus
Phallic Stalactite Mozrov Well.jpg|Mozrovo urvas
Jermuk Waterfall4.jpg|Džermuko krioklys


## Šaltiniai
Džermukas

**Džermukas** () – miestas pietų Armėnijoje, Vajocdzore, 175 km į pietryčius nuo Jerevano, prie Arpos upės (tarpukalnių slėnyje). Prie miesto prasideda tunelis, jungiantis Arpą ir Sevaną. Kalnų klimatinis ir balneologinis kurortas. Trykšta mineralinės versmės, kuriose yra angliarūgštės hidrokarbonatų ir sulfatinio natrio. Pilstomas mineralinis vanduo. Greta miesto yra vaizdingas Džermuko krioklys, Arpos kanjonas. Mieste vyksta tarptautiniai šachmatų turnyrai.

## Istorija

Džermukas šaltiniuose minimas nuo XIII a. (Stepono Orbeliano kronikoje), tačiau mieste rasta VIII a. bazilikos liekanų. Džermuko versmės garsėjo savo gydomąja galia, čia poilsiaudavo armėnų didikai. Tarybiniais metais tapo kurortu, įsteigta sanatorijų.

## Sportas
* Mieste populiariausia šaka yra šachmatai. Čia vyksta įvairaus rango turnyrai.

## Galerija


Vaizdas:Jermuk Waterfall3.jpg|Džermuko krioklys
Vaizdas:429 Djermouk canyon à l'entrée de la ville vu du pont.JPG|Arpos kanjonas
Vaizdas:Jermuk111.jpg|Miesto gatvė
Vaizdas:Djermuk.JPG|Panorama


## Šaltiniai
Xenix

**Xenix** yra nebeatnaujinama Unix operacinės sistemos versija, skirta įvairiems mikrokompiuteriams, kurios licenciją XX amžiaus aštunto dešimtmečio pabaigoje kompanija Microsoft įsigijo iš AT&T korporacijos. Vėliau išskirtines teises į šį produktą įsigijo Santa Cruz Operation (SCO), ir pakeitė jį į SCO UNIX (dabar žinomą kaip SCO OpenServer). Nuo XX amžiaus 90 dešimtmečio vidurio iki jo pabaigos, XENIX buvo viena iš labiausiai paplitusių UNIX versijų.

Paskutinė stabili versija išleista 1989 m.

## Šaltiniai
Jan Boersma

**Jan Boersma** (g. 1968 m. lapkričio 11 d.) – Nyderlandų Antilų burlentininkas. Pirmasis ir vienintelis teritorijos olimpinis medalininkas.

## Biografija
1988 m. Seulo olimpinėse žaidynėse Boersma burlenčių Division II klasėje nusileido tik atstovui iš Naujosios Zelandijos Bruce Kendall ir tapo olimpiniu vicečempionu. Sportininkas iš septynių etapų laimėjo du. 

## Šaltiniai
Mauritanija olimpinėse žaidynėse

**[[Mauritanija]] [[olimpinės žaidynės|olimpinėse žaidynėse]]** kaip nepriklausoma šalis dalyvauja nuo 1984 m. Mauritanija nei karto nedalyvavo žiemos olimpinėse žaidynėse. Nei vienas šalies atstovas nėra laimėjęs nei vieno medalio. Iš viso Mauritanijai atstovavo vos 21 sportininkas. Tai viena silpniausių šalių olimpiniame sporte.

## Istorija
Mauritanijos olimpinis nacionalinis komitetas įkurtas 1962 m., bet Tarptautinio olimpinio komiteto pripažintas tik 1979 m. Pirmą kartą šalis pasirodė 1984 m. vasaros olimpinėse žaidynėse, kuriose dalyvavo du imtynininkai. 1988 m. vasaros olimpinėse žaidynėse Mauritanija pirmą ir paskutinį kartą dalyvavo daugiau nei vienoje sporto šakoje (du lengvaatlečiai ir keturi imtynininkai). Nuo 1992 m. vasaros olimpinių žaidynių Mauritaniją atstovauja tik lengvaatlečiai, kurie dažniausiai gauna specialiuosius pakvietimus, kadangi nei vienas šalies lengvaatletis nepasiekia olimpinių normatyvų. 2000 m. vasaros olimpinėse žaidynėse pirmą kartą pasirodė sportininkė moteris iš Mauritanijos (Fatou Dieng 100 m bėgimas).

## Šaltiniai
Frans Snyders

**Fransas Sneidersas** (ol. **Frans Snyders**, 1579 lapkričio 11(?) – 1657 m. rugpjūčio 19 d.) – Nyderlandų baroko flamandų dailininkas. Specializavosi gyvūnų ir natiurmortų tapyboje.

## Biografija
Fransas Sneidersas gimė 1579 m. Antverpene. Pakrikštytas lapkričio 11 d. Jo tėvai buvo pasiturintys užeigos namų savininkai. Jaunystėje jo mokytoju buvo Piteris Breigelis Jaunesnysis, po to Sneidersas mokėsi pas Hendrik van Balen. Kūrybinio kelio pradžioje Sneidersas buvo paveiktas Jano Breigelio Vyresniojo dailės. Atsidėjo gėlių, vaisių, natiurmortų tapybai. Kiek vėliau pradėjo tapyti gyvūnus. 1602 m. įstojo į Antverpeno Šv. Luko dailininkų gildiją. 1608-09 m. jis lankėsi Italijoje, Romoje ir Milane. Buvo patronuotas Milano kardinolo Federico Borromeo. 1611 m. jis vedė Margaretha de Vos, dailininkų Cornelis ir Paul de Vos seserį.   

Sneidersas tapo to meto garsiausiu Flandrijos natiurmortų ir gyvūnų tapytoju. Kaip ir daugelį kitų to meto Antverpeno dailininkų jį savo dirbtuvių užsakymų atlikimui kvietėsi Rubensas. Rubenso drobėse Sneidersas atlikdavo gyvūnų, vaisių ir gėlių tapybos fragmentus. Vėliau panašiai bendradarbiavo su Jakobu Jordansu. Tapo vienu mėgstamiausių Ispanijos Nyderlandų valdytojo Alberto VII tapytojų. Sneidersas atliko keletą paveikslų Ispanijos karaliui Pilypui III medžioklės tema. Savo metu Sneidersas buvo laikomas nepralenkiamu žuvusio gyvūno vaizdavime. Fransas Sneidersas mirė 1657 m. rugpjūčio 19 d. Antverpene. Paliko apie 300 paveikslų (didelė dalis priskiriama) ir 100 piešinių.

## Darbų galerija

Vaizdas:Frans Snyders - Still Life with a Wine Cooler - Google Art Project.jpg| „Natiurmortas su vyno šaldikliu“ (1610-20, Santandero banko fondas, Santanderas)
Vaizdas:Frans Snyders - Fruit Stall - WGA21518.jpg| „Vaisių parduotuvė“ (1619-21, Ermitažas, Sankt Peterburgas)
Vaizdas:Snyders Boarhunt.jpg| „Šerno medžioklė“ (1620-25, Rockox namas, Antverpenas)
Vaizdas:Frans Snyders - The Fruit Basket - WGA21511.jpg| „Vazonas su vaisiais“ (1633, Prado muziejus, Madridas)
Vaizdas:Frans Snyders - Still-Life - WGA21533.jpg| „Natiurmortas“ (1635-39, privati kolekcija)
Vaizdas:Frans Snyders - Still life with a Swan - Google Art Project.jpg| „Natiurmortas su gulbe“ (po 1640, Puškino muziejus, Maskva)


## Nuorodos

* Frans Snyders Olga's Gallery tinklalapyje 
* Frans Snyders WGA tinklalapyje
* Frans Snyders J. Paul Getty muziejaus tinklalapyje
* Frans Snyders Encyclopaedia Britannica tinklalapyje
Dičkis Egipte

**Dičkis Egipte** ()  – ketvirtoji ir paskutinė veiksmo komedijų apie inspektorių Rizo, pravarde Dičkis, dalis.

Šį kartą inspektorius, apsimesdamas privačiu sekliu, kartu su kolega Kaputo bei globojamu berniuku Bodo keliauja į Egiptą, kad surastų vabzdžius tyrinėjantį  profesorių Čerulo, pagrobtą nusikaltėlio, pravarde Švedas.

## Pagrindiniai aktoriai
: *Aktorius – vaidmuo*
* Bud Spencer – inspektorius „Dičkis“ Rizo
* Enzo Cannavale – Kaputo  
* Baldwyn Dalike – Bodo   
* Karl – Otto Alberty – Švedas 
* Leopoldo Trieste – profesorius Čerulo
* Cinzia Monreale
Dainavimas anapus ekrano

**Dainavimas anapus ekrano** ()  – 2003 m. sukurta istorinė muzikinė drama apie kinų piratą Chingą.

## Pagrindiniai aktoriai
: *Aktorius – vaidmuo*
* Bud Spencer – senasis kapitonas / pasakotojas
* Jun Ichikawa – našlė Ching 
* Makoto Kobayashi – admirolas Chingas
* Camillo Grassi – Nostromo  

## Apdovanojimai
ISO 3166-2:VA

**ISO 3166-2:VA** – Tarptautinės standartizacijos organizacijos nustatyto standarto ISO 3166-2 pokodis, kuris taikomas Vatikanui nusakyti administracinius vienetus. 

Šiuo metu Vatikanui ISO 3166-2 kodai nėra nustatyti.

Vatikanui oficialiai yra suteiktas VA ISO 3166-2 alpha-2 kodas.

## Nuorodos
* ISO 3166-2, visų šalių regionų kodų lentelė.
* ISO 3166-1, šalių kodų lentelė.
Aknaličas

**Aknaličas** () – miestelis Armaviro srityje, Armėnijoje. Miestelis yra ant Aigerličo ežero kranto, iš kurio kilo ankstesnis miestelio pavadinimas **Aigerličas**, kai atsiskyrė nuo Mecamoro miesto.

## Šaltiniai
Tаrantela

**Tarantela** () – italų liaudies šokis, atliekamas akomponuojant gitara, tamburinu ir kastanjetėms (Sicilijoje). 6/8 arba 3/8 metras.

Apie tarantelos atsiradimo istoriją byloja daug legendų. Nuo XV a. du šimtmečius tarantela buvo laikoma vieninteliu „tarantizmo“- beprotybės, sukeltos įkandus vorui tarantului – gydymo būdu. Beje, ir voro, ir šokio pavadinimas kilęs iš pietų Italijos miesto Taranto pavadinimo. XVI a. po Italiją klajojo specialūs orkestrai, kuriems akomponuojant šokdavo sergantieji. Tarantelos muzika paprastai improvizacinio pobūdžio. Jai būdingi ilgi melodijos perdirbimai su išplėstais kadenciniais papildymais. Tarantelos pagrindu paimamas koks nors motyvas arba ritminė figūra. Ankstyvuose pavyzdžiuose tai būdavo dviejų dalių metre. Daugkartinis to motyvo pakartojimas klausytojus ir šokančiuosius veikdavo užburiančiai, „hipnotizuojančiai“. Choreografija pasižymėjo ekstaziškumu – užsimiršimo apimtas šokis galėjo tęstis kelias valandas. Šokiui akomponuodavo fleita, kastanjetės, kokie nors mušamieji, kartais balsas.

## Nuorodos
* Neapolietiška tarantela
Jehegnadzoras

**Jehegnadzoras** () – miestas Armėnijoje, Vajocdzoro srities administracinis centras. Armėnų kalba miestas reiškia *„nendrių slėnis“*. Miestas yra 1194 metrai virš jūros lygio. Įsikūręs 123 km į pietus nuo šalies sostinės Jerevano. Išvystyta tekstilė, statybų sektorius, vyno gamyba, juvelyriniai dirbiniai bei kita. Žemės ūkis išlieka pagrindinė gyventojų veikla.

Jehegnadzoras yra viena iš seniausių gyvenviečių, istorinėje Siuniko provincijoje, Armėnijos karalystėje. Buvo minimas istoriniuose šaltiniuose nuo V a. Šalia miesto yra viduramžių tvirtovės griuvėsiai.

## Sportas
* Arpha FC buvęs futbolo klubas,
* Miesto centrinis stadionas.

## Galerija

Yeghegnadzor memorial of World II War.jpg|Antrojo pasaulinio karo paminklas Jehegnadzore
Spitakavor-raffi kojian-DCP 3983.JPG
Noravank-astvatsatsin-IMG 2015.JPG


## Šaltiniai
Stonewall riaušės

**Stonewall riaušės** – masiniai mitingai, vykę 1969 m. birželio 28 d. Stonewall užeigoje, Niujorke. Tai buvo pirmas kartas JAV istorijoje, kai homoseksualai ir kiti LGBT bendruomenės atstovai pasipriešino valdžios vykdomam seksualinių mažumų persekiojimui. Šis įvykis laikomas kovos už seksualinių mažumų teises pradžia.

5-ajame ir 6-ajame dešimtmetyje JAV buvo vos keletas vietų, kuriose homoseksualai būdavo laukiami. Daugiausia tai buvo barai. Stonewall užeiga tuo metu priklausė mafijai. 6-ajame dešimtmetyje policijos reidai gėjų baruose buvo įprastas reiškinys, tačiau 1969 m. berželio 28-osios rytą pareigūnai nebegalėjo suvaldyti maištaujančios minios, ir kilo riaušės. Kitą naktį protestai pasikartojo. Per keletą savaičių aplinkinio rajono gyventojai susibūrė į aktyvistų grupes. Jų tikslas – įkurti vietas, kur gėjai ir lesbietės galėtų būti atviri dėl savo seksualinės orientacijos be baimės būti areštuotiems.

Kaip teigia istorikai, iki riaušių homoseksualai buvo nematomi, ignoruojami. Po Stonewall įvykių visuomenės požiūris į seksualines mažumas pradėjo sparčiai keistis. Per keletą metų JAV ir visame pasaulyje įkurta daug organizacijų, kovojančių už homoseksualų teises. 1970 m. birželio 28 d. Los Andžele, Čikagoje ir Niujorke įvyko pirmosios homoseksualų eitynės, skirtos paminėti Stonewall įvykių metinėms. Šiais laikais gėjų eitynės kasmet organizuojamos birželio pabaigoje įvairiose pasaulio vietose.

## Šaltiniai
Afrikinis kiaulių maras

**Afrikinis kiaulių maras** – užkrečiama virusinė infekcija. Serga bet kokio amžiaus gyvuliai, bet kokiu metų laiku, žmonių sveikatai ir gyvybei grėsmės nėra.

## Ligos sukėlėjo klasifikacija
DNR virusas yra klasifikuojamas kaip *Asfarviridae*.

## Viruso atsparumas fizinėms ir cheminėms priemonėms
* Temperatūra: labai atsparus žemai (minusinei) temperatūrai.
* Inaktyvuojamas 56 ° C/70 min., 60 ° C/20 min.
* pH: nukenksmintos pH  11,5 serumo terpėje. Serume padidėja viruso atsparumas, pavyzdžiui pH 13,4 – atsparumas trunka iki 21 valandų be serumo, ir 7 dienas kartu su serumu
* Cheminės medžiagos: imlus eteriui ir chloroformui.

Išlieka gyvybingi ilgą laiką kraujyje, išmatose ir audiniuose.

## Eizootologiniai duomenys

### Šeimininkai
Kiaulės, Afrikos tapyrai, krūmynų kiaulės, Europos šernai, Amerikos laukinės kiaulės. Rūšys jautrios šiai ligai: Afrikos laukinės kiaulės (Afrikos tapyrai ir Bušo kiaulės) paprastai neparodo simptomų.

### Perdavimas
Tiesioginis perdavimas: kontaktai tarp sergančių ir sveikų gyvūnų.
Netiesioginiai perdavimas: šeriant pašarais ar šalutiniais gyvūniniais produktais, kurių sudėtyje yra užkrėsta mėsa. Biologiniai vektoriai: erkių gentis – *Ornithodoros*. Infekcijos atveju per patalpas, transporto priemones, drabužius.

### Viruso šaltiniai
Kraujas, audiniai, sekretai bei išskyros iš sergančių ir nugaišusių gyvūnų.
Afrikinės laukinės kiaulės bei naminės kiaulės.
Erkių gentis – *Ornithodorus*.

### Pasireiškimas
Afrikinis kiaulių maras yra enzootinė liga. Europoje ji buvo pasireiškusi apie Pirėnų pusiasalį ir Sardiniją. Liga buvo pasireiškusi Pietų Amerikos ir Karibų baseino šalyse, tačiau ji buvo išnaikinta. 2013 m. aptikta Baltarusijoje netoli sienos su Lietuva.

Išsamesnę informaciją apie įvykius, galima rasti Pasaulio gyvūnų sveikatos ir TEB internetinėse svetainėse.

## Profilaktika ir ligos likvidavimo priemonės
* Gydymo nuo šios ligos nėra, sergančios kiaulės ar šernai naikinami.
* Ūkio dezinfekcija bei kiaulių transportavimo ribojimai. Aplinkinių ūkių stebėsena.
* Kiaulių savininkai, kurie įtaria, kad jų kiaulės serga, turi nedelsiant kreiptis į savo vietos veterinarijos gydytoją arba valstybinės maisto ir veterinarijos pareigūnus.
* Imantis šių veiksmų, kiaulių savininkai gali apsaugoti savo kiaules:
* Patikrinti kiaules mažiausiai du kartus per savaitę dėl neįprastų požymių ar elgesio.
* Stebėti naujai įsigytų kiaulių sveikatos būklę.
* Izoliuoti sergančias kiaules iki ligos priežasties nustatymo.
* Vengti laukinių gyvūnų kontakto su naminiais.
* Laikytis biosaugumo priemonių, tokių kaip valyti ir dezinfekuoti drabužius, įrangą ir transporto priemones, įvežamą į fermą ir iš fermos.
* Neleisti į ūkį pašalinių asmenų, transporto priemonių.

## Nuorodos
* Valstybinė maisto ir veterinarijos tarnyba / Afrikinis kiaulių maras 

## Šaltiniai
Rachel Dratch

**Rachel Susan Dratch** (g. 1966 m. vasario 22 d. Leksingtone, Masačusetse) – amerikiečių aktorė, komikė.

1988 m. persikėlė gyventi į Čikagą, ten vaidino įvairiuose improvizacijų teatruose, įskaitant „The Second City“ ir „ImprovOlympic“.

Labiausiai išgarsėjo bevaidindama NBC televizijos šou „Saturday Night Live“, kur buvo viena iš pagrindinių aktorių 1999–2006 m. Taip pat yra atlikusi antraeilius vaidmenis filmuose „Click“ (2006) ir „I Now Pronounce You Chuck and Larry“ (2007) bei televizijos serialuose „The King of Queens“, „Ugly Betty“, „Wizards of Waverly Place“ ir „30 Rock“. Pastarajame seriale Dratch turėjo vaidinti vieną iš pagrindinių personažų Dženą Maroney, bet vėliau serialo kūrėjai persigalvojo ir vaidmenį suteikė kitai aktorei. Dratch seriale atliko įvairius epizodinius vaidmenis.

## Filmografija

* *Serious Business* (1999)
* *[[Saturday Night Live]]* (1999–2006)
* *Third Watch* (2000)
* *The King of Queens* (2002–2004)
* *Martin & Orloff* (2002)
* *Kim Possible* (2002)
* *The Hebrew Hammer* (2003)
* *Down with Love* (2003)
* *After School Special* (2003)
* *Dickie Roberts: Former Child Star* (2003)
* *Home of Phobia* (2004)
* *Monk* (2004)
* *Game Over* (2004)
* *Frasier* (2004)
* *Looking for Kitty* (2004)
* *The Pleasure Drivers* (2005)
* *O’Grady* (2005)
* *Her Minor Thing* (2005)
* *A.S.S.S.S.C.A.T.: Improv* (2005)
* *Winter Passing* (2005)
* *[[30 Rock]]* (2006–2010)
* *[[Click]]* (2006)
* *I Now Pronounce You Chuck & Larry* (2007)
* *Aqua Teen Hunger Force* (2008)
* *Squidbillies* (2008)
* *Bill' ([[2008]])
* *Assy McGee* ([[2008]])
* *Harold* ([[2008]])
* ** ([[2008]])
* *The Consultants* ([[2008]])
* *Superjail!* ([[2008]])
* *Love N' Dancing* ([[2008]])
* *My Life in Ruins* ([[2009]])
* *Spring Breakdown* ([[2009]])
* *Wizards of Waverly Place* ([[2009]])
* *I Hate Valentine’s Day* ([[2009]])
* *Ugly Betty* ([[2009]])
* *Sherri* ([[2009]])
* *Delocated* ([[2010]])
* *Sirupas (filmas)'' (2013)
Baltic Forum

**Baltic Forum** () – lietuvių, latvių ir estų politinis-visuomeninis pusmetinis žurnalas, leistas 1984–1989 m. Švedijoje ir JAV anglų kalba.

## Istorija
Spausdino naujienas ir nuomones apie svarbiausias trijų Baltijos šalių įvykius, kultūrinio ir literatūrinio gyvenimo apžvalgas, informaciją apie lietuvių, latvių ir estų veiklą emigracijoje.

Redagavo redakcinė kolegija: Remigijus Misiūnas (pirmininkas), Aušra Kubilius, Aleksandras Štromas, Tomas Venclova ir kt.

## Šaltiniai
Lučesa

**Lučesa** arba **Lučosa** () – upė Baltarusijoje, Vitebsko srityje; Vakarinės Dvinos kairysis intakas. Prasideda Zelenskojės ežere prie Babinavičių gyvenvietės (Lioznos rajonas). Teka Lučosos žemuma Lioznos ir Vitebsko rajonais. Įteka į Dviną netoli Vitebsko.

Intakai: Čarnica, Suchadrauka (dešinieji), Aridyšeuka, Serakaratnianka, Abalianka, Čarničanka, Abručouka (kairieji).

Upės vagos plotis 20-30 m, žemupyje – iki 60 m. Užšąla gruodį, atitirpsta kovo gale. Slėnis trapecinis, 400–600 m pločio. Krantai daug kur statūs.

Lučosos pavadinimas baltiškos kilmės, giminiškas Laukesos pavadinimui.

Prie upės yra Baronikų kaimas, greta yra Dniepro-Dauguvos kultūros piliakalnis.

## Šaltiniai
Vopė

**Vopė** () – upė Rusijoje, Smolensko srityje; Dniepro dešinysis intakas. Prasideda Smolensko aukštumoje, pelkėtoje vietoje prie buvusio Klešnino kaimo. Teka pietvakarių kryptimi, aukštupyje ir vidurupyje – kalvotomis pelkėtomis vietovėmis, vėliau – miškais. Įteka į Dnieprą netoli Solovjovo kaimo.

Didesni intakai: Sveta, Kokošė, Votria, Vedosa, Carevičius.

Prie Vopės įsikūręs Jarcevo miestas.

## Šaltiniai
Vedosa

**Vedosa** () – upė Rusijoje, Smolensko srityje; Vopės kairysis intakas (Dniepro baseinas). Prasideda Safonovo aukštumoje prie Lisičino kaimo (Safonovo raj.). Teka į pietvakarius miškingomis, pelkėtomis vietomis. Įteka į Vopę į pietus nuo Charino kaimo (Jarcevo raj.).

Seniau buvo ženkliai užteršta nuotėkomis iš Rybkų kaimo kiaulininkystės komplekso.

## Šaltiniai
Ostioras (Sožas)

**Ostioras** (, ) – upė daugiausia Rusijoje, Smolensko srityje; Sožo kairysis intakas. Prasideda Smolensko aukštumoje, ties Beliko kaimu (Počinoko raj.). Pradžioje pelkėtu slėniu teka į pietus, vėliau vingiuoja į vakarus Roslavlio ir Šumiačių rajonais. Žemupyje teka Rusijos–Baltarusijos (Mogiliovo sritis) pasienio kraštu. Įteka į Sožą ties buvusiu Cholmų kaimu.

Didesni intakai: Stometė, Ostrikas, Nemka, Krapivnaja (dešinieji), Didžioji Navlia, Šumiačka, Rydyga, Juodoji Rydyga (kairieji).

Vidurupio vagos plotis 40-50 m. Krantai išraižyti griovų ir raguvų. Žemupio salpos plotis – 1,5-2 km. Užšąla tarp lapkričio pabaigos ir sausio pradžios, atitirpsta kovo gale arba balandį.

Prie Ostioro įsikūręs Roslavlio miestas.

## Šaltiniai
Gurukula

**Gurukula** ( 'mokytojas' arba 'šeimininkas'; *kul* 'priklausymas' kilęs iš žodžio *kula* 'išplėsta šeima') – hinduistinė mokykla, mokykla-internatas. Tradiciškai gurukulose studentai arba mokiniai gyvendavo savo guru ašrame.

Gurukulose visi mokiniai turėdavo lygias teises nepriklausomai nuo savo socialinės padėties. Mokiniai mokydavosi pas guru ir patarnaudavo jam kasdieniniame gyvenime plaudami jo rūbus, gamindami jam maistą ir t. t.

Ši žinių perdavimo tradicija iš mokytojo mokiniui yra vadinama parampara. Parampara yra istoriškai susiklosčiusi hinduizmo dalis, tačiau vėliau buvo perimta ir adaptuota kitose Indijos religijose. Studentai nemokėjo už mokslą, tačiau po mokslo baigimo duodavo paaukojimą, vadinama guru-dakšina. Guru-dakšina buvo paskutinė auka savo mokytojui prieš paliekant ašramą.

Iki prasidedant europietiškai Indijos kolonizacijai, gurukulų sistema praktiškai buvo baigus egzistuoti, išskyrus keletą nutolusių kaimo vietovių. Kaip kad, pavyzdžiui, Keramoje karinis Nair klanas turėjo savo karines gurukulas, vadinamas *kalari*.

Šiuo metu Indijoje yra daug gurukulų, kurios laikosi senųjų tradicijų. Indijos vyriausybė finansiškai ir visokeriopai padeda gurukulų sukūrimui, kurios remiasi hinduistine švietimo sistema, kurioje mokytojas negauna iš studentų apmokėjimo už dėstytojo darbą. Pagrindinė valstybinė organizacija, kuri padeda įkurti ir išlaikyti gurukulas, yra „Sandipani“ Udžaino mieste. Ši organizacija buvo pavadinta Krišnos guru vardu – riši Sandipani. Ši organizacija taip pat padeda gurukulų studentams pasiruošti egzaminams į sanskrito universitetus.

Gurukulų sistemą taip pat remia visa eilė hinduistinių organizacijų ir krypčių, kaip kad, pavyzdžiui, Tarptautinė Krišnos sąmonės organizacija (ISKCON). Indijoje ir už jos ribų egzistuoja Amandos Margos gurukulų tinklas. Amandos Margos gurukulos nėra tradicinės religinės hinduistinės mokyklos, tai greičiau pasaulietinės švietimo įstaigos, pagrįstos universaliais dvasingumo principais. Kitas šiuolaikinių gurukulų pavyzdys yra Vivekanandos Koledžas Madurajuje.

Vaišnaviškas Svaminarajano Judėjimas įkūrė tarptautinę socialinę-dvasinę labdaros organizaciją „Šri Svaminarajano gurukulos“, kuri turi 14 filialų visame pasaulyje. Indijoje Svaminarajano Judėjimui priklauso didelės gurukulos Haidarabade, Andchra-Pradeše ir Bangalore, Karnatakoje.

Nuo 1970 m. pradžios Tarptautinė Krišnos sąmonės organizacija sėkmingai palaiko gurukulų projektą Majapuryje, Vakarų Bengalijoje, kur studentams yra suteikiama galimybė įgyti indišką išsilavinimą, paremtą tradicinėmis vertybėmis.

## Šaltiniai

## Nuorodos
* Nevalstybinė Švietimo Organizacija „Maskvos Bhaktivedantos Gurukula“